CELEX: 32006R1041
Language: sl
Date: 2006-07-07 00:00:00
Title: Uredba Komisije (ES) št. 1041/2006 z dne  7. julija 2006  o spremembi Priloge III k Uredbi (ES) št. 999/2001 Evropskega parlamenta in Sveta glede spremljanja transmisivnih spongiformnih encefalopatij pri ovcah   (Besedilo velja za EGP)

8.7.2006   
            
            
               SL
            
            
               Uradni list Evropske unije
            
            
               L 187/10
            
         
      UREDBA KOMISIJE (ES) št. 1041/2006
   z dne 7. julija 2006
   o spremembi Priloge III k Uredbi (ES) št. 999/2001 Evropskega parlamenta in Sveta glede spremljanja transmisivnih spongiformnih encefalopatij pri ovcah
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Evropskega parlamenta in Sveta (ES) št. 999/2001 z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (1), in zlasti prvega odstavka člena 23 Uredbe,
   ob upoštevanju naslednjega:
   
               (1)
            
            
               Uredba (ES) št. 999/2001 določa pravila za spremljanje transmisivnih spongiformnih encefalopatij (TSE) pri ovcah.
            
         
               (2)
            
            
               Dne 8. marca 2006 je skupina izvedencev za TSE pri malih prežvekovalcih, ki ji je predsedoval referenčni laboratorij Skupnosti za TSE (RLS), potrdila, da se po rezultatih druge stopnje ločevalnega testiranja vzorcev možganov dveh ovac iz Francije in ene ovce s Cipra pri teh živalih ne da izključiti goveje spongiformne encefalopatije (BSE). Za izključitev prisotnosti BSE pri teh živalih je potrebno nadaljnje testiranje.
            
         
               (3)
            
            
               Aprila 2002 je nekdanji Znanstveni usmerjevalni odbor Evropske komisije (ZUO) sprejel mnenje o varnem pridobivanju tkiv malih prežvekovalcev, če bi BSE postal verjeten pri malih prežvekovalcih. V svojem mnenju z novembra 2003 je Znanstveni odbor za biološka tveganja Evropske agencije za varno hrano (EFSA) potrdil priporočila iz mnenja ZUO glede varnosti, povezane s TSE, pri nekaterih izdelkih iz malih prežvekovalcev.
            
         
               (4)
            
            
               Treba je oceniti pomen navedenih primerov TSE v Franciji in na Cipru, kjer se prisotnosti BSE ne da izključiti. Zaradi tega so bistvenega pomena rezultati okrepljenega spremljanja TSE pri ovcah. Zato je treba v skladu z mnenji ZUO in EFSA spremljanje ovac razširiti, da se izboljšajo programi Skupnosti za izkoreninjenje. Navedeni programi tudi povečujejo stopnjo varstva potrošnikov poleg varnega pridobivanja izdelkov iz ovac, ki je zagotovljeno s sedanjimi ukrepi, zlasti z določbami o odstranitvi tkiv s specifičnim tveganjem v Uredbi (ES) št. 999/2001.
            
         
               (5)
            
            
               Razširjeno spremljanje bi moralo temeljiti na statistično veljavni raziskavi, da se čim prej določi verjetna prevalenca BSE pri ovcah in da se izboljša znanje o geografski razporeditvi bolezni.
            
         
               (6)
            
            
               Glede na visoko stopnjo TSE pri ovcah in kozah na Cipru se razširjeno spremljanje ovac lahko omeji na neokužene črede.
            
         
               (7)
            
            
               Program spremljanja za ovce je treba pregledati po vsaj šestih mesecih učinkovitega spremljanja.
            
         
               (8)
            
            
               Uredbo (ES) št. 999/2001 je zato treba ustrezno spremeniti.
            
         
               (9)
            
            
               Da se zagotovi najvišja možna stopnja varstva potrošnikov z oceno možne prevalence BSE pri ovcah, bi morale spremembe, ki jih uvaja ta uredba, začeti veljati nemudoma.
            
         
               (10)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Priloga III k Uredbi (ES) št. 999/2001 se spremeni v skladu s Prilogo k tej Uredbi.
   Člen 2
   Ta uredba začne veljati na dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. julija 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 147, 31.5.2001, str. 1. Uredba, kakor je nazadnje spremenjena z Uredbo Komisije (ES) št. 688/2006 (UL L 120, 5.5.2006, str. 10).
   
      PRILOGA
      V Prilogi III k Uredbi (ES) št. 999/2001 se v delu II poglavja A točki 2 in 3 nadomestita z naslednjim besedilom:
      
         „2.   Spremljanje pri ovcah in kozah, zaklanih za prehrano ljudi
         (a)   Ovce
         Države članice testirajo zdrave zaklane ovce v skladu z najmanjšimi velikostmi vzorcev, naštetimi v preglednici A te točke, in pravili vzorčenja, določenimi v točki 4.
         Preglednica A
         
                     Država članica
                  
                  
                     Najmanjša velikost vzorcev pri zdravih zaklanih ovcah (1)
                     
                  
               
                     Nemčija
                  
                  
                     37 500
                  
               
                     Grčija
                  
                  
                     23 000
                  
               
                     Španija
                  
                  
                     41 800
                  
               
                     Francija
                  
                  
                     42 400
                  
               
                     Irska
                  
                  
                     40 500
                  
               
                     Italija
                  
                  
                     43 700
                  
               
                     Nizozemska
                  
                  
                     23 300
                  
               
                     Avstrija
                  
                  
                     14 300
                  
               
                     Poljska
                  
                  
                     23 300
                  
               
                     Portugalska
                  
                  
                     14 300
                  
               
                     Združeno kraljestvo
                  
                  
                     44 000
                  
               
                     Druge države članice
                  
                  
                     Vsi
                  
               Z odstopanjem od najmanjše velikosti vzorcev na seznamu v preglednici A se Ciper lahko odloči testirati le dve ovci, poslani v zakol za prehrano ljudi, iz vsake črede, kjer ni bilo opaženega nobenega primera TSE.
         (b)   Koze
         Države članice testirajo zdrave zaklane koze v skladu z najmanjšimi velikostmi vzorcev, naštetimi v preglednici B te točke, in pravili vzorčenja, določenimi v točki 4.
         Preglednica B
         
                     Država članica
                  
                  
                     Najmanjša velikost vzorcev pri zdravih zaklanih kozah (2)
                     
                  
               
                     Grčija
                  
                  
                     20 000
                  
               
                     Španija
                  
                  
                     125 500
                  
               
                     Francija
                  
                  
                     93 000
                  
               
                     Italija
                  
                  
                     60 000
                  
               
                     Ciper
                  
                  
                     5 000
                  
               
                     Avstrija
                  
                  
                     5 000
                  
               
                     Druge države članice
                  
                  
                     Vsi
                  
               (c)   Če država članica naleti na težave pri zbiranju zadostnega števila zdravih zaklanih ovac ali koz za dosego dodeljene najmanjše velikosti vzorcev, določene v točkah (a) in (b), lahko nadomesti največ 50 % svoje najmanjše velikosti vzorca s testiranjem mrtvih ovac ali koz, starejših od 18 mesecev, v razmerju ena proti ena, poleg najmanjše velikosti vzorca, določene v točki 3. Nadalje lahko država članica nadomesti največ 10 % svoje najmanjše velikosti vzorca s testiranjem ovac ali koz, ubitih v okviru akcije za izkoreninjanje bolezni, starejših od 18 mesecev, v razmerju ena proti ena.
         3.   Spremljanje pri ovcah in kozah, ki niso zaklane za prehrano ljudi
         Države članice v skladu s pravili o vzorčenju, določenimi v točki 4, in najmanjšimi velikostmi vzorcev, navedenimi v preglednicah C in D, testirajo ovce in koze, ki so poginile ali bile ubite, vendar ne:
         
                     —
                  
                  
                     ubite v okviru akcije za izkoreninjanje bolezni, ali
                  
               
                     —
                  
                  
                     zaklane za prehrano ljudi.
                  
               Preglednica C
         
                     Populacija ovac in pripuščenih mladic v državi članici
                  
                  
                     Najmanjša velikost vzorca mrtvih ovac (3)
                     
                  
               
                     > 750 000
                  
                  
                     20 000
                  
               
                     100 000–750 000
                  
                  
                     3 000
                  
               
                     40 000–100 000
                  
                  
                     100 % do 1 000
                  
               
                     < 40 000
                  
                  
                     100 % do 200
                  
               
            
         Preglednica D
         
                     Populacija koz, ki so že kotile, in pripuščenih koz v državi članici
                  
                  
                     Najmanjša velikost vzorca mrtvih koz (4)
                     
                  
               
                     > 750 000
                  
                  
                     10 000
                  
               
                     250 000–750 000
                  
                  
                     3 000
                  
               
                     40 000–250 000
                  
                  
                     100 % do 1 000
                  
               
                     < 40 000
                  
                  
                     100 % do 200
                  
               
      
         (1)  Najmanjše velikosti vzorcev so določene, da se upošteva velikost števila zdravih zaklanih ovac, in so namenjene za zagotavljanje dosegljivih ciljev. Najmanjše velikosti vzorcev nad 30 000 omogočajo odkrivanje prevalence 0,003 % s 95-odstotno zanesljivostjo.
      
         (2)  Najmanjše velikosti vzorcev so določene, da se upoštevata velikost števila zdravih zaklanih koz in prevalenca BSE v posamezni državi članici. Namenjene so tudi zagotavljanju dosegljivih ciljev. Najmanjše velikosti vzorcev nad 60 000 omogočajo odkrivanje prevalence 0,0017 % s 95-odstotno zanesljivostjo.
      
         (3)  Najmanjše velikosti vzorcev so določene, da se upošteva velikost populacije ovac in koz v posameznih državah članicah, in so namenjene zagotavljanju dosegljivih ciljev.
      
         (4)  Najmanjše velikosti vzorcev so določene, da se upošteva velikost populacije ovac in koz v posameznih državah članicah, in so namenjene zagotavljanju dosegljivih ciljev.“